**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a Martfűi Városfejlesztési Nonprofit Kft-vel kötött vagyonkezelési szerződés módosítására

Martfű Város Önkormányzata Képviselő-testületének

2014. július 17-i ülésére

Előkészítette: Szász Éva jegyző, Kontra Lajos pénzügyi és adóügyi irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

Martfű Város Önkormányzata és a Martfűi Városfejlesztési Nonprofit Kft. 2013. január 24. napján vagyonkezelési szerződést kötött az önkormányzati vagyonelemekkel történő hatékony és gazdaságos gazdálkodás érdekében.

A vagyonkezelésbe adott ingatlanok elsősorban lakáscélú bérlemények, melyek vagyonkezelésbe történő adásával egyidejűleg a kintlévőségek is átadásra kerültek. A Kft. vagyonkezelése során a hatalmas bérleti díj hátralék ugyan csökkent, és számos olyan intézkedés is történt, melyek a kintlévőségek behajtását célozták, de ennek ellenére még így is tetemes a hátralék, mely a Kft. gazdálkodásához feltétlenül szükséges lenne.

A behajtás iránt megtett intézkedések hosszabb távon hoznak majd eredményt, ezért a Kft. gazdálkodása érdekében szükséges, hogy olyan vagyonnal is rendelkezzen, mely rövid távon hoz számára megfelelő bevételt.

Ezt figyelembe véve javasolom, hogy az önkormányzat adja a Kft. vagyonkezelésébe az alábbi önkormányzati tulajdonú ingatlanokat és bérleményeket.

Ipartelep és 3 üzemi épület ingatlanból

97 m² területű helyiség 716/8 Martfű, Gesztenye sor 1.

Általános Iskola megnevezésű ingatlanból

313 m² területű üzlethelyiség 349/47 Martfű, Mártírok út 4.

Étterem és udvar 2424 m² 344 Martfű, Szolnoki út 123.

Művelés alá nem tartozó beépítetlen földterület

1329 m² 345 Martfű, Szolnoki út

Kérem a Tisztelt Képviselő-testületet, hogy a Martfűi Városfejlesztési Nonprofit Kft-vel kötött vagyonkezelési szerződés módosítását az alábbi határozati javaslat elfogadásával szíveskedjen jóváhagyni.

Határozati javaslat:

Martfű Város Önkormányzat Képviselő-testülete

……./2014. (…….) Ö. határozata

a Martfűi Városfejlesztési Nonprofit Kft-vel kötött vagyonkezelési szerződés módosításáról

Martfű Város Önkormányzatának Képviselő-testülete megtárgyalta a Martfűi Városfejlesztési Nonprofit Kft-vel kötött vagyonkezelési szerződés módosítására vonatkozó előterjesztést, mely alapján a vagyonkezelési szerződés 1. számú módosítását a határozat melléklete szerint jóváhagy.

A Képviselő-testület felhatalmazza a Polgármestert a vagyonkezelési szerződés módosításának aláírására.

Erről értesülnek:

1. Jász-Nagykun-Szolnok Megyei Kormányhivatal

2. Martfűi Városfejlesztési Nonprofit Kft. 5435 Martfű, Hősök tere 10.

3. Valamennyi képviselő helyben

4. Polgármesteri Hivatal Városfejlesztési és üzemeltetési iroda

Martfű, 2014. július 9.

 Dr. Kiss Edit

 polgármester

Látta: Szász Éva

 jegyző